ನೀವೂ ಟ್ರೈ ಮಾಡಿ ರುಚಿಯಾದ ಸ್ಪೈಸಿ ಚಿಕನ್ ಲಿವರ್ ಫ್ರೈ

ನೀವು ಚಿಕನ್ ಪ್ರಿಯರಾಗಿದ್ದರೆ, ಈ ಸ್ಪೈಸಿ ಚಿಕನ್ ಲಿವರ್ ಫ್ರೈ ಅನ್ನು ಖಂಡಿತಾ ಇಷ್ಟ ಪಡುತ್ತೀರಿ. ಚಿಕನ್ ಲಿವರ್ ಅನ್ನು ಇಷ್ಟಪಡದವರು ಇದ್ದರೂ ಒಮ್ಮೆ ಇದನ್ನು ಟ್ರೈ ಮಾಡಿ ನೋಡಿ, ನೀವೂ ಇದರ ಅಭಿಮಾನಿಗಳಾಗುವುದು ಖಂಡಿತಾ! ಸೈಡ್ ಡಿಶ್ ಅಥವಾ ಎರಡು ಬ್ರೆಡ್ ಸ್ಲೈಸ್‌ಗಳ ಮಧ್ಯದಲ್ಲಿ ಹರಡಿ ಸ್ಯಾಂಡ್ ವಿಚ್‌ನಂತೆ ಆನಂದಿಸಲು ಇದು ಪರ್ಫೆಕ್ಟ್ ಆಗಿರುತ್ತದೆ.

ಬೇಕಾಗುವ ಪದಾರ್ಥಗಳು:
* ಚಿಕನ್ ಲಿವರ್- ಅರ್ಧ ಕೆ.ಜಿ
* ಎಣ್ಣೆ- 3 ಟೀಸ್ಪೂನ್
* ಜೀರಿಗೆ- 1 ಟೀಸ್ಪೂನ್
* ಸಾಸಿವೆ ಕಾಳು- ಅರ್ಧ ಟೀಸ್ಪೂನ್
* ಏಲಕ್ಕಿ- 2
* ದಾಲ್ಚಿನಿ ಚಕ್ಕೆ- ಅರ್ಧ ಇಂಚು
* ಕತ್ತರಿಸಿದ ಹಸಿರು ಮೆಣಸಿನಕಾಯಿ- 1
* ರುಬ್ಬಿದ ಈರುಳ್ಳಿ- ಅರ್ಧ ಕಪ್
* ಗರಂ ಮಸಾಲೆ- 1 ಟೀಸ್ಪೂನ್
* ಉಪ್ಪು- 1 ಟೀಸ್ಪೂನ್
* ಕರಿಮೆಣಸು- ಅರ್ಧ ಟೀಸ್ಪೂನ್
* ನಿಂಬೆ ಹಣ್ಣು- ಅರ್ಧ ಭಾಗ

ಮಾಡುವ ವಿಧಾನ:
* ಚಿಕನ್ ಲಿವರ್ ಅನ್ನು 10 ನಿಮಿಷಗಳ ಕಾಲ ತಣ್ಣನೆಯ ನೀರಿನಲ್ಲಿ ನೆನೆಸಿಡಿ. ಬಳಿಕ ತೊಳೆದು ನೀರಿನಿಂದ ಬೇರ್ಪಡಿಸಿ.
* ಮಧ್ಯಮ ಉರಿಯಲ್ಲಿ ಒಲೆಯ ಮೇಲೆ ಬಾಣಲೆ ಇಟ್ಟು, ಅದಕ್ಕೆ ಎಣ್ಣೆ ಹಾಕಿ. ಬಿಸಿಯಾದ ಬಳಿಕ ಜೀರಿಗೆ, ಸಾಸಿವೆ ಕಾಳು, ಏಲಕ್ಕಿ, ದಾಲ್ಚಿನಿ ಹಾಕಿ ಫ್ರೈ ಮಾಡಿ.
* ಜೀರಿಗೆ ಕಂದು ಬಣ್ಣಕ್ಕೆ ತಿರುಗಿದಾಗ ಕತ್ತರಿಸಿದ ಹಸಿರು ಮೆಣಸಿನಕಾಯಿ, ರುಬ್ಬಿದ ಈರುಳ್ಳಿ, ಗರಂ ಮಸಾಲೆ, ಉಪ್ಪು, ಕರಿಮೆಣಸು ಹಾಕಿ ಹುರಿಯಿರಿ.
* ಬಳಿಕ ಚಿಕನ್ ಲಿವರ್ ಸೇರಿಸಿ, 10-15 ನಿಮಿಷಗಳ ಕಾಲ ಬೇಯಿಸಿ.
* ದ್ರವ ಆವಿಯಾದ ಬಳಿಕ ನಿಂಬೆ ರಸವನ್ನು ಹಿಂಡಿ, ಉರಿಯನ್ನು ಕಡಿಮೆ ಮಾಡಿ, ಮುಚ್ಚಳದಿಂದ ಮುಚ್ಚಿ 5 ನಿಮಿಷ ಬೇಯಿಸಿ.
* ರುಚಿಕರ ಸ್ಪೈಸಿ ಚಿಕನ್ ಲಿವರ್ ಫ್ರೈ ತಯಾರಾಗಿದ್ದು, ಕೊತ್ತಂಬರಿ ಸೊಪ್ಪಿನಿಂದ ಅಲಂಕರಿಸಿ, ಸರ್ವ್ ಮಾಡಿ.

Live Tv
[brid partner=56869869 player=32851 video=960834 autoplay=true]